Utallige tyverier af store grupper støjende mennesker fra to nærliggende asylcentre har ført til korte åbningstider for Netto i Allerød.

Stjålne varer og hyrede vagter. Netto på Torvestrædet i Allerød har store problemer med grupper af støjende asylansøgere, der generer kunder og fylder taskerne med varer, de ikke har betalt for. De ansatte kan kun se til, mens omsætningen forsvinder, og åbningstiderne bliver forkortet.

Artiklen fortsætter efter billedet.

Utallige tyverier af store grupper støjende mennesker har ført til korte åbningstider for Netto i Allerød. Foto: Sarah Christine Nørgaard Vis mere Utallige tyverier af store grupper støjende mennesker har ført til korte åbningstider for Netto i Allerød. Foto: Sarah Christine Nørgaard

Hos Nordsjællands Politi bekræfter politikommissær Morten Riisager-Pedersen, at politiet gentagne gange er blevet tilkaldt til den pågældende butik. Han bekræfter ligeledes, at der er tale om unge udlændinge fra Center Sandholm og Udrejsecenter Sjælsmark.

Dansk Supermarkeds pressechef Mads Hvitved Grand fortæller, hvilke komplikationer de mange tyverier har medført.

Hvad skyldes det, at I har ændret åbningstiderne?

»Vi har oplevet et omfattende antal tyverier i butikken, og derudover har vi haft nogle situationer, der gør, at det ikke er muligt at holde butikken åben længere end til kl. 20. Det er også selvom efterspørgslen er til, at vi kunne holde åbent helt til kl. 23 eller 00.«

Hvilke situationer er det, du påpeger?

»Ligesom vores "almindelige" kunder har oplevet, er det, at der kommer meget store grupper af mennesker ind i butikken. Dels er de støjende og generende for de andre kunder, og dels fylder de tasker med varer, som de forlader butikken uden at have betalt for.

Som almindelig medarbejder er det klart, at man ikke kan stoppe en hel gruppe. Af hensyn til deres sikkerhed er vi blevet nødt til at have en vagt på.«

Artiklen fortsætter efter billedet

Utallige tyverier af store grupper støjende mennesker har ført til korte åbningstider for Netto i Allerød. Foto: Bax Lindhardt Vis mere Utallige tyverier af store grupper støjende mennesker har ført til korte åbningstider for Netto i Allerød. Foto: Bax Lindhardt





Har I på noget tidspunkt tilkaldt politiet?

»Vi har tilkaldt politiet til butikken et antal af gange, så de er opmærksomme på problematikken. Vi må bare konstatere, at vi har været nødsaget til at foretage noget ekstraordinært for at kunne drive butikken i Allerød.«

Har i foretaget nogen sikkerhedsforanstaltninger i butikken? Jeg tænker på overfaldsalarmer eller andet?

»Vi siger aldrig, hvilke sikkerhedsforanstaltninger vi tager i vores butikker. Men det er klart, at når noget som det her forekommer, så er vi ekstra opmærksomme på, hvad der skal være af sikkerhedsforanstaltninger i butikken, og hvilken træning og støtte vores medarbejdere får.

Når det så er sagt, så snakker vi om at betjene kunder i en dagligvarebutik. Det skal simpelthen være muligt at gøre det, uden at man skal frygte for sin sikkerhed.«

Hvad siger jeres kunder til det?

»Vores kunder vil selvfølgelig gerne kunne gennemføre en almindelig indkøbstur og have de åbningstider, Netto tilbyder i resten af landet. Vi synes, det er rigtigt ærgerligt for de af vores kunder, der gerne vil handle hos os - og betale for varerne. Det burde ikke være nødvendigt, at vores kunder skal planlægge deres indkøb efter det her.«

Du var inde på, at I gerne ville holde butikken længere åben. Har den forkortede åbningstid påvirket jeres omsætning?

»Selvfølgelig har den det. Vi mister både omsætning i de ekstra timer, hvor vi holder lukket. Samtidig oplever vi et svind af varer og tilknytningen af vagter koster også. Det er klart, at den her situation ikke er en god forretning for os.«

Hvad synes I om den situation, I står i?